stanford-oval/wikipedia huggingface dataset:
ריסקו קאידו
ביקורות ומחלוקות

הכללתו של אתר ריסקו קאידו ברשימת אתרי המורשת העולמית של אונסק"ו ספגה ביקורת מצד מגזרים מסוימים בספרד. המתמטיקאי חוסה באריוס (José Barrios) ביקר את ההחלטה בטענה שאין תמיכה מדעית בטענה שאחת המערות הייתה מצפה אסטרונומי ילידי ובשל הגנת יתר מוסדית על המובלעת הזו בהשוואה לאתרים אחרים בגראן קנריה כגון האתר הארכאולוגי של "מערת ארבע הדלתות" (Cuatro Puertas). גם הגאוגרף אאוסטקיו וייאלבה (Eustaquio Villalba) הטיל ספק בקיומו של מצפה כוכבים אסטרונומי בריסקו קידו. הם גם מבקרים את העובדה שמאמר אחד, שלדעתם יש לו "בסיס מדעי מועט", שנכתב על ידי מגלה האתר, חוליו קואנקה (Julio Cuenca), הספיק לטענה שכזו.
לדברי באריוס: "אין מחקר מדעי התומך בהשערה הארכאואסטרונומית", השערה שהייתה סיבה מהותית להחלטה להכריז על המקום כאתר מורשת עולמית. הוא רומז כי אין סמנים אסטרונומיים שיאשרו תאוריה זו, וכי "אין ולו דוח טכני אחד שפורסם התומך באחת מהטענות הללו".
הערות שוליים

↑  Risco Caido and the Sacred Mountains of Gran Canaria, UNESCO's World Heritage The Sites
↑  Yacimiento Arqueológico de Risco Caído
↑  isco Caído
↑  5 datos del misterioso y prehispánico templo canario de Risco Caído
↑  La astronomía de los aborígenes canarios aspira a convertirse en Patrimonio de la Humanidad
1 2  Los que rompen la unanimidad sobre Risco Caído
↑  José Barrios García, Algunas consideraciones sobre las políticas de protección del patrimonio arqueoastronómica de Gran Canaria: los casos de Cuatro Puertas y Risco Caído /Some considerations on the protection policies of the archaeoastronomical heritage of Gran Canaria...
רובין לופז

| --- | --- |

 לידה:  1 באפריל 1988 (בן 36) לוס אנג'לס שבקליפורניה
 עמדה:  סנטר
 גובה:  2.16 מטר
 מספר:  42
 מכללה:  אוניברסיטת סטנפורד
 דראפט:  בחירה מספר 15, 2008 פיניקס סאנס
 קבוצות כשחקן
 2008–2012   2012–2013   2013–2015   2015–2016   2016–2019   2019–2020   2020–2021   2021–2022 2022–2023   2023–2024:  פיניקס סאנס  ניו אורלינס הורנטס   פורטלנד טרייל בלייזרס   ניו יורק ניקס   שיקגו בולס   מילווקי באקס   וושינגטון ויזארדס   אורלנדו מג'יק  קליבלנד קאבלירס   מילווקי באקס
רובין לופז (באנגלית: Robin Byron Lopez; נולד ב-1 באפריל 1988) הוא כדורסלן אמריקאי, המשחק בעמדת הסנטר. אחיו התאום של הכדורסלן ברוק לופז.
ראשית חייו

לופז נולד בלוס אנג'לס, קליפורניה. סבו היה שחקן כדורסלן אשר שיחק במדי אוניברסיטת קולורדו. כאשר היה לופז בבית הספר היסודי, עבר עם משפחתו לוושינגטון כדי להיות קרובים לאחיו אשר שיחק בזמנו במדי אוניברסיטת וושינגטון. שנה לאחר מכן, עברה משפחתו לפרזנו, קליפורניה שם החלו התאומים לשחק כדורסל בבית הספר התיכון סן ג'ואקין.
בעונת 2006/2007 התקבל לופז ביחד עם אחיו התאום לאוניברסיטת סטנפורד, ובעונת ה"פרשמן" שלו העמיד ממוצעים של 7.5 נקודות ו-5.5 ריבאונדים, ב-24.0 דקות למשחק.
הוא שבר את שיא המכללה כאשר היה לשחקן השנה הראשונה שחוסם הכי הרבה פעמים בעונה, עם 73 חסימות. בעונתו השנייה העמיד ממוצעים של 10.2 נקודות ו-5.7 ריבאונדים למשחק. בנוסף חסם במהלך העונה השנייה 83 פעמים, ובכך הפך לחוסם השני בטיבו בתולדות המכללה.
קריירת ה-NBA > פיניקס סאנס

לופז נרשם ביחד עם אחיו לדראפט 2008. הוא נבחר בבחירה ה-15 על ידי קבוצת הפיניקס סאנס. אחיו נבחר בסיבוב הראשון לפניו, כאשר ניו ג'רזי נטס בחרו בו בבחירה העשירית. הוא ערך את הופעת הבכורה שלו במדי פיניקס במשחק הראשון בעונה, בו שותף 9 דקות, ותרם שלוש נקודות ושני ריבאונדים נגד סן אנטוניו ספרס. שבועיים לאחר מכן, פתח לראשונה בחמישייה נגד שיקגו בולס ותרם 14 נקודות, שבעה ריבאונדים ושתי חסימות. בעונת הרוקי שלו היה לופז מחליפו של שאקיל אוניל, וב-10.2 דקות שקיבל למשחק תרם 3.2 נקודות.
בעונת 2009/2010, עם עזיבתו של אוניל את הקבוצה, החל לופז לקבל קרדיט רב יותר מאלווין ג'נטרי, מאמן הקבוצה. הוא שותף ב-51 משחקים, מהם ב-31 משחקים פתח בחמישייה הראשונה וב-19.3 דקות תרם 8.4 נקודות ו-4.9 ריבאונדים בממוצע. בעונת 2010/2011 הוא עלה בחמישייה ב-56 משחקים בעונה הסדירה, אולם עם הגעתו של מרצ'ין גורטאט, החל מעמדו להשחק. בעונת 2011/2012, שהייתה בת 66 משחקים בלבד בשל שביתת שחקנים, לא עלה לופז בחמישייה כלל, ובכל משחקי הקבוצה פתח גורטאט. הוא קיבל 14.0 דקות בלבד למשחק בהן תרם 5.4 נקודות.
קריירת ה-NBA > ניו אורלינס הורנטס

לקראת עונת 2012/2013 עבר לופז בטרייד אל ניו אורלינס הורנטס בעסקת חליפין בין שלוש קבוצות בה לקחה חלק גם מינסוטה טימברוולבס. בניו אורלינס הפך לופז לסנטר הפותח של הקבוצה ועלה בחמשייה בכל אחד מ-82 משחקי העונה. הוא רשם שיאי קריירה של 11.4 נקודות, 5.6 ריבאונדים ו-1.4 חסימות למשחק, אך ניו אורלינס סיימה את העונה עם 27 ניצחונות בלבד מול 55 הפסדים והמשיכה והייתה לאחת הקבוצות החלשות בליגה, כשסיימה במקום ה-14 במערב כשתחתיה רק פיניקס סאנס, קבוצתו לשעבר של לופז.
קריירת ה-NBA > פורטלנד טרייל בלייזרס

לאחר עונה אחת בלבד בניו אורלינס, עבר לופז בטרייד לפורטלנד טרייל בלייזרס בעסקת חליפין בין שלוש קבוצות בה לקחה חלק גם סקרמנטו קינגס. לופז היה לסנטר הפותח של פורטלנד, ועלה בחמישייה בכל אחד מ-82 משחקיה בעונה הסדירה וב-11 המשחקים ששיחקה בפלייאוף. הוא רשם שיא קריירה של 31.8 דקות, בהם תרם 11.1 נקודות ו-8.5 ריבאונדים, ואף שבר את שיא המועדון לריבאונדים בהתקפה כשקטף 326 לאורך העונה.
קריירת ה-NBA > ניו יורק ניקס

בקיץ 2015 חתם על חוזה בניו יורק ניקס. ב-20 במרץ 2016 השיג שיא קריירה של 20 ריבאונדים במשחק קבוצתו מול סקרמנטו קינגס.
קריירת ה-NBA > שיקגו בולס

לקראת עונת 2016/2017 נשלח בטרייד לשיקגו בולס, יחד עם חוסה קלדרון וג'ריאן גרנט, בתמורה לדריק רוז, ג'סטין הולידיי ובחירת דראפט עתידית.
קריירת ה-NBA > מילווקי באקס

ב-12 ביולי 2019 חתם על חוזה לעונה אחת במילווקי באקס, בה שיחק לצד אחיו ברוק.
קריירת ה-NBA > וושינגטון ויזארדס

לקראת עונת 2020/2021 חתם לופז על חוזה בקבוצת וושינגטון ויזארדס.
קריירת ה-NBA > אורלנדו מג'יק

לקראת עונת 2021/2022 חתם לופז על חוזה באורלנדו מג'יק.
קריירת ה-NBA > חזרה למילווקי

ב-7 ביולי 2023 חזר לופז למילווקי באקס.
סטטיסטיקת קריירה ב-NBA > בעונה הסדירה

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008/2009 | פיניקס | 60 | 7 | 10.2 | 0.518 | 0.000 | 0.691 | 2.0 | 0.1 | 0.2 | 0.7 | 3.2 |
| 2009/2010 | פיניקס | 51 | 31 | 19.3 | 0.588 | 0.000 | 0.704 | 4.9 | 0.1 | 0.2 | 1.0 | 8.4 |
| 2010/2011 | פיניקס | 67 | 56 | 14.8 | 0.501 | 0.000 | 0.740 | 3.2 | 0.1 | 0.3 | 0.7 | 6.4 |
| 2011/2012 | פיניקס | 64 | 0 | 14.0 | 0.461 | 0.000 | 0.714 | 3.3 | 0.3 | 0.3 | 0.9 | 5.4 |
| 2012/2013 | ניו אורלינס | 82 | 82 | 26.0 | 0.534 | 0.000 | 0.778 | 5.6 | 0.8 | 0.4 | 1.6 | 11.3 |
| 2013/2014 | פורטלנד | 82 | 82 | 31.7 | 0.551 | 0.000 | 0.818 | 8.5 | 0.9 | 0.3 | 1.7 | 11.1 |
| 2014/2015 | פורטלנד | 59 | 59 | 27.8 | 0.535 | 0.000 | 0.772 | 6.7 | 0.9 | 0.3 | 1.4 | 9.6 |
| 2015/2016 | ניו יורק | 82 | 82 | 27.1 | 0.539 | 0.000 | 0.795 | 7.3 | 1.4 | 0.2 | 1.6 | 10.3 |
| 2016/2017 | שיקגו | 81 | 81 | 28.0 | 0.493 | 0.000 | 0.721 | 6.4 | 1.0 | 0.2 | 1.4 | 10.4 |
| 2017/2018 | שיקגו | 64 | 64 | 26.4 | 0.530 | 0.286 | 0.756 | 4.5 | 1.9 | 0.2 | 0.8 | 11.8 |
| 2018/2019 | שיקגו | 74 | 36 | 21.7 | 0.568 | 0.226 | 0.724 | 3.9 | 1.2 | 0.1 | 1.1 | 9.5 |
| 2019/2020 | מילווקי | 66 | 5 | 14.5 | 0.492 | 0.333 | 0.528 | 2.4 | 0.7 | 0.2 | 0.7 | 5.4 |
| 2020/2021 | וושינגטון | 71 | 9 | 19.1 | 0.633 | 0.278 | 0.723 | 3.8 | 0.8 | 0.2 | 0.6 | 9.0 |
| 2021/2022 | אורלנדו | 36 | 9 | 17.0 | 0.553 | 0.333 | 0.593 | 3.5 | 1.5 | 0.1 | 0.5 | 7.1 |
| 2022/2023 | קליבלנד | 37 | 2 | 8.1 | 0.640 | 0.500 | 0.778 | 1.4 | 0.5 | 0.1 | 0.2 | 3.0 |
| קריירה |  | 976 | 605 | 21.4 | 0.537 | 0.299 | 0.743 | 4.8 | 0.8 | 0.2 | 1.1 | 8.5 |
סטטיסטיקת קריירה ב-NBA > בפלייאוף

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009/2010 | פיניקס | 6 | 6 | 17.3 | 0.543 | 0.000 | 1.000 | 4.0 | 0.0 | 0.3 | 0.2 | 7.8 |
| 2013/2014 | פורטלנד | 11 | 11 | 33.4 | 0.489 | 0.000 | 0.667 | 9.2 | 0.8 | 0.5 | 1.8 | 10.0 |
| 2014/2015 | פורטלנד | 5 | 5 | 23.4 | 0.600 | 0.000 | 1.000 | 4.4 | 0.6 | 0.2 | 1.0 | 5.2 |
| 2016/2017 | שיקגו | 6 | 6 | 27.0 | 0.654 | 0.000 | 1.000 | 7.2 | 0.8 | 0.5 | 1.0 | 12.7 |
| 2019/2020 | מילווקי | 3 | 0 | 7.0 | 0.750 | 0.000 | 0.000 | 1.3 | 0.0 | 0.0 | 0.0 | 2.0 |
| 2020/2021 | וושינגטון | 5 | 0 | 14.6 | 0.720 | 0.000 | 0.250 | 1.8 | 0.0 | 0.0 | 0.8 | 7.4 |
| 2022/2023 | קליבלנד | 2 | 0 | 3.0 | 1.000 | 0.000 | 1.000 | 0.5 | 0.0 | 0.0 | 0.0 | 4.0 |
| קריירה |  | 38 | 28 | 22.4 | 0.581 | 0.000 | 0.776 | 5.4 | 0.4 | 0.3 | 0.9 | 8.2 |
הערות שוליים

↑  Robin Lopez סטטיסטיקות קריירת המכללות
↑  Blazers' Robin Lopez Breaks Franchise Single-Season Offensive Rebounding Record
↑  הניקס מחתימים את לופז, אפללו, ויליאמס ואוקווין, באתר הקבוצה, 9 ביולי 2015
↑  דרק רוז עובר לניו יורק, ג'ף טיג לאינדיאנה, ג'ורג' היל ליוטה, באתר וואלה, 22 ביוני 2016
↑  מילווקי מצרפת את לופז ומת'יוז, באתר הקבוצה, 12 ביולי 2019
↑  וושינגטון מחתימה את לופז, באתר הקבוצה, 22 בנובמבר 2020
רפאל פאסיו

רפאל פאסיו בשנת 1917
רפאל פאסיו (בפינית: Rafael Paasio; ‏6 ביוני 1903 - 17 במרץ 1980), ראש המפלגה הסוציאל-דמוקרטית של פינלנד, היה ראש ממשלת פינלנד פעמיים, בשנים 1966-1968 ובין פברואר לספטמבר 1972.
תולדות חייו

בגיל 17 היה פאסיו סדר דפוס והיה פועל דפוס עד 1938. במהלך מלחמת העולם השנייה היה ראש איגוד הפועלים הצעירים וערך את ביטאון המפלגה הסוציאל-דמוקרטית.
משנת 1942 היה פוליטיקאי פעיל, תחילה בממשל המקומי בעיר טורקו ומ-1948 כחבר פרלמנט וכיהן כשר התחבורה ושר הרווחה בממשלתו של אורהו קקונן בראשית שנות החמישים. כיו"ר ועדת החוץ של הפרלמנט היה אחראי על רקימת קשרי החוץ של המדינה עם ברית המועצות, תוך יצירת מאזן של ידידות ושיתוף פעולה תוך שמירה על עצמאות מדינית.
משנת 1963 כיהן כראש המפלגה הסוציאל-דמוקרטית, במסגרתה נבחר לראש הממשלה ב-27 במאי 1966. ממשלתו הייתה ממשלת שמאל-מרכז רחבה שכללה מחד את מפלגת המרכז של קקונן ומאידך, לראשונה מאז 1948, את המפלגה הקומוניסטית. פאסיו נזכר כראש מפלגה שאיחד את מפלגתו וגיבש אותה וכמי שיצק, בממשלתו הראשונה, את היסודות למדינת הרווחה הפינית. במסגרת ממשלתו השנייה חתם על הסכם סחר חופשי ראשון בין מדינתו לבין השוק האירופי המשותף.
פאסיו ביקר בישראל ב-22 במאי 1967, בעיצומה של תקופת ההמתנה המתוחה שלפני מלחמת ששת הימים.
הערות שוליים

↑  דברי הכנסת, ישיבה 176 של הכנסת השישית
| --- | --- |
בקרת זהויות :  GND: 1202578047  ISNI: 0000 0000 2363 8454  LCCN: n81137564  VIAF: 70261352   WorldCat (עם VIAF): 70261352
רכס קאליבה

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  64°08′20″S 60°40′30″W﻿ / ﻿64.1389°S 60.675°W﻿ / -64.1389; -60.675
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהרכס קאליבה(למפת חצי האי האנטארקטי רגילה) בסיס חנרל ברנרדו אוהיגינס ריקלמהרכס קאליבה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס קאליבה(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס קאליבה
 
רכס קאליבה או רכס קאליווה (באנגלית: Kaliva Range;בבולגרית: хребет Калива) הוא רכס הרים מצפון מערב לרמת דטרויט, ובחלקו הוא נמצא על חצי האי צ'אוודאר, בין חוף דנקו לחוף דייוויס, בארץ גרהאם, בחצי האי האנטארקטי שבאנטארקטיקה.
הרכס מכוסה קרח ברובו.
אורכו של הרכס 24.7 קילומטרים בכיוון דרום-מזרח -- צפון - מערב, ורוחבו 10 קילומטרים.
שיא גובהו של הרכס 1,600 מטרים מעל פני הים.
אוכף סיניטובו מחבר את הרכס לכיפת הקרח פרקוס שמדרום מזרח לו.
הרכס מתנשא מעל קרחון ברגה שמדרום לו, מעל קרחון גרגורי שמדרום מערב לו, מעל הקרחונים טומבה, סאמודיווה ופירין שמצפון לו, ומעל הדום הקרח רייט שמצפון מזרח לו.
היסטוריה > גילוי הרכס

הרכס מופה לראשונה על ידי סקר בריטי בשנת 1978.
היסטוריה > מקור השם

הרכס נקרא על שם המצודה קאליבה (Калива) שבדרום מזרח בולגריה.
לקריאה נוספת

הגאזט האנטארקטי הבולגרי (בבולגרית)
הערות שוליים

↑  גאזט השמות האנטארקטי הבולגרי הרשמי
1 2 3 4 5 6 7 8  מידע גאוגרפי והיסטורי
רכס מיטשל (הפארק הלאומי קוטניי)

ערך זה עוסק ברכס בהרי הרוקי הקנדיים בקולומביה הבריטית. אם התכוונתם להרי הוגם, ראו .
| --- | --- |
אין תמונה חופשית
 מידע כללי
 שטח:  458 קמ"ר 
 מדינה:  קנדה 
 מיקום:  קולומביה הבריטית, קנדהקנדה
 קואורדינטות:  50°50′00″N 115°50′07″W﻿ / ﻿50.8333°N 115.8354°W﻿ / 50.8333; -115.8354
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי רכס מיטשל(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי רכס מיטשל(למפת קולומביה הבריטית רגילה) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפ. מע יוקון אלסקה האוקיינוס השקט רכס מיטשל(למפת קולומביה הבריטית מוגדלת) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפון-מערביות יוקון אלסקה האוקיינוס השקט רכס מיטשל
 
רכס מיטשל או רכס מיצ'ל (באנגלית: Mitchell Range) הוא רכס הרים, בהרי הרוקי הקנדיים, שטח הפארק הלאומי קוטניי בדרום-מזרח פרובינציית קולומביה הבריטית שבקנדה.
גובהו של הרכס 2,959 מטרים מעל פני הים.
פסגות

הרכס כולל את הפסגות הבאות:
| שם הפסגה | גובה במטרים | שם באנגלית |
| --- | --- | --- |
| הר דאר | 2,959 | Mount Daer |
| הר דוקינג | 2,853 | Mount Docking |
| הר הארקין | 2,980 | Mount Harkin |
| הר לאצ'ין | 2,620 | Lachine Mountain |
| הר סם | 2,871 | Mount Sam |
| הר סלקירק | 2,938 | Mount Selkirk |
| הר ספאר | 2,580 | Spar Mountain |
| הר ספליט | 2,929 | Split Peak |
היסטוריה > מקור השם

הרכס נקרא על שם קפטן ויליאם רונלד מיטשל (William Roland Mitchell), בריטי אשר השתתף במשלחת פאליסר לחקר האזור בין השנים 1858–1859.
לקריאה נוספת

• Brian Patton, , P 64
• Bob Hahn, , P 21
• Jane G. Ferrigno, , P 217
הערות שוליים

1 2 3  מידע גאוגרפי והיסטורי באתר peakfinder
רשות השירות הלאומי-אזרחי

| --- | --- |
סמל רשות השירות הלאומי-אזרחיסמל רשות השירות הלאומי-אזרחי
 מדינה:  ישראל 
 תקופת הפעילות:  ינואר 2008 – הווה (כ־16 שנים) 
 אתר רשמי
 
רשות השירות הלאומי-אזרחי היא הגוף הממשלתי המרכז תחתיו את כלל הטיפול בנושא השירות הלאומי-אזרחי בישראל.
הרשות הוקמה בינואר 2008. הרשות אחראית על פעילותם של מעל 16 אלף מתנדבי השירות הלאומי-אזרחי (2014). בשירות הלאומי-אזרחי מתנדבים יהודים ובני מיעוטים; דתיים, חילונים וחרדים; בנות ובנים; נוער בסיכון ובעלי מוגבלויות. 
במסגרת השירות הלאומי-אזרחי מתנדבים צעירים וצעירות שקיבלו פטור מהצבא מטעמים שונים, או צעירים וצעירות שלא נקראו לשירות צבאי כלל (בני המיעוטים). השירות האזרחי כולל גם תלמידי ישיבות שקיבלו דחיית שירות במעמד 'תורתו אומנותו', שבחרו לצאת להתנדב בקהילה. משרתים אלו מקבלים את הפטור משירות צבאי רק לאחר סיום השירות האזרחי.
הרשות משמשת כגוף מאסדר של הנהלים של השירות הלאומי-אזרחי. לרשות מערך פיקוח ובקרה על כלל פעילות העמותות המפעילות והגופים הקולטים את המתנדבים והמתנדבות. כמו כן, מפעילה הרשות בעת חירום את מתנדבי השירות הלאומי-אזרחי כמערך תומך לגופי השלטון המקומי.
נושא מרכזי שמקדמת הרשות הוא שילובם של מתנדבים ממגזרים חדשים במסגרת השירות הלאומי-אזרחי. בין היתר באמצעות יצירת מסגרות מתאימות לקהלים אלה, וכן קידום מעמדם, זכויותיהם ותנאי שירותם של המתנדבים.
הרשות שולטת נכון ל-2018 בכ-18 אלף תקני מתנדבים, ותקציבה השנתי עומד על 670 מיליון ש"ח. היא נודדת בין משרדי הממשלה השונים בהתאם לאיושם על ידי שרי מפלגת הבית היהודי. הרשות הוקמה תחת משרד המדע והטכנולוגיה בראשות דניאל הרשקוביץ, ב-2013 עברה למשרד הכלכלה בראשות נפתלי בנט, לאחר מכן למשרד לאזרחים ותיקים בראשות אורי אורבך, ב-2015 עברה למשרד החקלאות בראשות אורי אריאל וב-2020 עברה למשרד ההתיישבות בראשות צחי הנגבי.
החל מ-2019, מנכ"ל הרשות הוא ראובן פינסקי.
הערות שוליים

↑   טלי חרותי-סובר, למרות ההתנגדויות: אושרה מועמדותו של הרשקוביץ' לנציב שירות המדינה, באתר TheMarker‏, 2 בספטמבר 2018
| ישראל מוסדות ממשלתיים בישראל |
| --- | --- | --- |
| כלכלה | המוסד לביטוח לאומי • שירות התעסוקה • רשות התחרות • בנק ישראל • רשות המסים בישראל • רשות ניירות ערך • הלשכה המרכזית לסטטיסטיקה • מכון התקנים הישראלי • רשות החברות הממשלתיות • הרשות הלאומית להסמכת מעבדות • רשות שוק ההון, ביטוח וחיסכון • רשות החדשנות • הרשות להגנת הצרכן ולסחר הוגן • רשות ההשקעות |  |
| תחבורה | הרשות הלאומית לבטיחות בדרכים • רשות שדות התעופה • רשות התעופה האזרחית • רשות הספנות והנמלים • הרשות הארצית לתחבורה ציבורית |  |
| אנרגיה ותשתיות | רשות החשמל • רשות הגז הטבעי • רשות המים • השירות המטאורולוגי הישראלי |  |
| סביבה | רשות הטבע והגנים • רשות העתיקות |  |
| בינוי ושיכון | המרכז למיפוי ישראל • הרשות הממשלתית להתחדשות עירונית • רשות מקרקעי ישראל • הרשות לאכיפה במקרקעין • מינהל התכנון • הרשות לפיתוח והתיישבות הבדואים בנגב |  |
| דת | הרבנות הראשית לישראל • מערך הגיור |  |
| תקשורת וטכנולוגיה | רשות השידור (בעבר) • תאגיד השידור הישראלי • הרשות השנייה לטלוויזיה ולרדיו • המועצה לשידורי כבלים ושידורי לוויין • דואר ישראל • ארכיון המדינה • לשכת העיתונות הממשלתית • מערך הסייבר הלאומי • רשות התקשוב הממשלתי • מערך הדיגיטל הלאומי |  |
| חברה | רשות השירות הלאומי-אזרחי • הרשות לשיקום האסיר  • הרשות לקידום מעמד האישה  • הרשות לפיתוח כלכלי של מגזר המיעוטים • מבקר המדינה • נציבות פניות ילדים ונוער בהשמה חוץ ביתית • הרשות לזכויות ניצולי השואה • יד ושם • הרשות לפיתוח כלכלי-חברתי של המגזר החרדי |  |
| בריאות | רשות בתי החולים הממשלתיים (בעבר) • התאגיד לפיקוח וטרינרי |  |
| משפטים | רשות התאגידים • רשות האכיפה והגבייה • הרשות לאיסור הלבנת הון ומימון טרור • היחידה הממשלתית לחופש המידע • הרשות להגנת הפרטיות • רשות הפטנטים • הרשות לרישום והסדר זכויות מקרקעין |  |
| חינוך | המועצה להשכלה גבוהה |  |
| ביטחון לאומי | שירות בתי הסוהר • הרשות הארצית לכבאות והצלה • הרשות להגנה על עדים • רשות המאגר הביומטרי הלאומי • הרשות הלאומית לביטחון קהילתי |  |
| פנים | רשות האוכלוסין וההגירה |  |
| ביטחון | רשות מעברים יבשתיים • הרשות לפינוי מוקשים • רשות חירום לאומית |  |
רעידת האדמה בהוואי (1868)

| --- | --- |

 תאריך התרחשות:  2 באפריל 1868
 שעה:  16:00 שעון מקומי
 מגניטודה:  7.9 בסולם מגניטודה לפי מומנט
 במדינות או באזורים:  הוואי (אי)
 הרוגים:  77
 קואורדינטות:  19°12′N 155°30′W﻿ / ﻿19.2°N 155.5°W﻿ / 19.2; -155.5
 he
 
רעידת האדמה באי הוואי התרחשה ב-2 באפריל שנת 1868 בשעה 16:00 לערך, זמן מקומי. היא הייתה הגדולה ביותר שתועדה בהיסטוריה של האי - מגניטודה משוערת של 7.9 בסולם המומנט. העוצמה הסייסמית המקסימלית הייתה X (קיצונית) בסולם מרקאלי. הרעידה גרמה למפולות ולצונאמי שהובילו ל-77 הרוגים.
רעידת האדמה הביאה לקריסה של כמעט כל בתי העץ מיסודותיהם באזורי קייאווה, פונאלו (אנ') ונינול. באותם אזורים, לפי הדיווחים, בתי קש שנתמכו בעמודים באדמה "נקרעו לגזרים". בקאו (אנ') קרסו הבתים היותר עמידים וכל חומות האבן. ב-Waihinu, כנסיית אבן גדולה קרסה תוך 10 שניות מתחילת הרעידה. גם מבני האבן המעטים בהילו נהרסו. דיווחים מ-Keaiwa ומ-Kiolakaa מצביעים על כך שייתכן שהתרחשה שם תאוצת קרקע (מקסימלית) הגדולה מ-1g.
לרעידת האדמה העיקרית קדמו רעידות מקדימות רבות שהורגשו החל מ-27 מרץ, והגדולה שבהן התרחשה בשבת שקדמה לרעידה העיקרית, היינו ב-28 מרץ, והייתה בגודל מוערך של מגניטודה 7.1, כשהאפיצנטר מוערך לאזור Waiohinu .
מחקר שפורסם בשנת 1988 העריך שמקור רעידת האדמה הזו היה הַחְלָקַה של הקרום העליון לכיוון דרום מזרח לאורך מישור כמעט אופקי בעומק של כ-9 קילומטרים. ייתכן שלמישור השבר היו ממדים של לפחות 50 ק"מ × 80 קילומטרים. רעידות עוקבות נרשמו שנים לאחריה.
ראו גם

הוואי
הערות שוליים

↑  The Great Ka`u Earthquake of 1868, Hawaiian Volcano Observatory,  April 1, 1994
1 2 3  Ka'u District, Island of Hawaii 1868 04 03 02:25 UTC (04/02/1868 local) Magnitude 7.9, USGS/Historic Earthquakes
↑  Volcano Watch — Geologists reexamine big earthquake of 1868, USGS/Hawaiian Volcano Observatory, April 1, 1994
↑  Max Wyss, 1988, A Proposed Source Model for the Great Kau, Hawaii, Earthquake of 1868, Bulletin of the Seismological Society of America
רואנדה במשחקים האולימפיים

רואנדה משתתפת במשחקים האולימפיים מאז אולימפיאדת לוס אנג'לס (1984).
עד כה, אף ספורטאי רואנדי לא זכה במדליה אולימפית. האתלט מתיאס נטאווריקורה סיים במקום השמיני בריצת 10000 מטר באולימפיאדת אטלנטה (1996) ובמקום ה-15 בריצת המרתון באולימפיאדת סידני (2000). דיודונה דיסי סיים במקום ה-17 בריצת המרתון באולימפיאדת אתונה (2004). רוברט קג'וגה העפיל לגמר ריצת 10000 מטר באולימפיאדת לונדון (2012) וסיים במקום ה-14.
רואנדה מעולם לא השתתפה באולימפיאדת חורף.
ראו גם

רואנדה במשחקים הפאראלימפיים
רואנדה במשחקים האולימפיים לנוער
קרול דנברס

| --- | --- |

קרול דנברס כקפטן מארוול, כפי שהופיעה על עטיפה אלטרנטיבית לחוברת Captain Marvel Vol. 10 #1 מינואר 2019, אמנות מאת סטנלי לאו.
 סוג:  גיבור-על
 הוצאה לאור:  מארוול קומיקס
 הופעה ראשונה:  כקרול דנברס: Marvel Super-Heroes #13 (מרץ 1968) כגברת מארוול: Ms. Marvel #1 (ינואר 1977) כקפטן מארוול: Captain Marvel Vol.7 #1 (ספטמבר 2012)
 יוצרים:  רוי תומאס ג'ין קולן
 גילום הדמות:  ברי לארסון, "קפטן מארוול", "הנוקמים: סוף המשחק", "שאנג-צ'י ואגדת עשר הטבעות", "המארוולס"
 מידע
 שם אמיתי:  קרול סוזן ג'יין דנברס
 כינויים:  גברת מארוול, בינארי, קפטן מארוול, ציפור מלחמה, ליידי מארוול, קת'רין דונובן, מייג'ור דנברס, צ'יזבורגר, אייס, ונום.
 סטטוס:  פעיל
 מקום לידה:  בוסטון 
 מקצוע:  טייס, עורך ראשי, עיתונאי
 כוחות:  כוח-על, מהירות-על, סיבולת-על, ספיגת והקרנת אנרגיה, תעופה וחסינות לקליעי רובה
 צורה:  גברת מארוול 
 חברה בקבוצה:  האוונג'רס, האולטימייטס, אלפא פלייט, אוונג'רס המלחמה
 חברה לשעבר בקבוצה:  איי פורס, S.H.I.E.L.D., שומרי הגלקסיה, האוונג'רס העוצמתיים (מנהיגה), האוונג'רס החדשים, נאס"א, סטארג'אמרס, דפנדרס ליום אחד, בת ברית של האקס-מן
 אזרחות:  ארצות הברית 
 דמויות קשורות
 משפחה:  ג'וזף ומריה דנברס (הורים) סטיב דנברס (אח, מת) ג'וזף דנברס הבן (אח) מרקוס (בן, מת)
 אויבים:  Deathbird, Doomsday Man, Yon-Rogg, מונסטון, מיסטיק, Hala the Accuser 
 
קרול דנברס (באנגלית: Carol Danvers) היא דמות בדיונית של גיבורת-על המופיעה בחוברות הקומיקס ביקום מארוול קומיקס. דמותה הופיעה לראשונה כמייג'ור קרול דנברס מחיל האוויר של ארצות הברית בחוברת Marvel Super-Heroes #13 ממרץ 1968, ונוצרה בידי הכותב רוי תומאס והמאייר ג'ין קולן. בהמשך היא הופיעה כגברת מארוול בחוברת Ms. Marvel #1 מינואר 1977, וזאת לאחר שהגנים האנושיים שלה התערבבו עם גנים מגזע הקרי. בחוברת Captain Marvel Vol.7 #1 מספטמבר 2012, קרול הופיעה לראשונה כקפטן מארוול.
בתקופת תור הכסף של הקומיקס, הדמות הופיעה בסדרת סולו משלה בסוף שנות ה-70 של המאה ה-20, לפני ששמה קושר לקבוצות האוונג'רס והאקס-מן. הדמות גם הייתה ידועה בזהויות כבינארי וציפור מלחמה בשלבים מסוימים של ההיסטוריה שלה.
השחקנית ברי לארסון מגלמת את דמותה של קרול דנברס כקפטן מארוול בסרטי היקום הקולנועי של מארוול ; "קפטן מארוול" (2019), "הנוקמים: סוף המשחק" (2019), "שאנג-צ'י ואגדת עשר הטבעות" (2021) ושבה לגלם אותה בסרט "המארוולס", שיצא ב-2023.
ביוגרפיה בדיונית > שנות ה-70: השנים המוקדמות

קרול דנברס היא הבכורה מבין שלושה אחים. היא גדלה בבוסטון לאב העוסק בקבלנות ואשר האמין בתועלתה של עבודה קשה. כאשר הוא בנה את בית הקיץ שלהם בקייפ קוד, קרול התעקשה לעבוד קשה כפליים מאחיה, ולשוות את ערכה בעיני אביה. כחובבת ספרים, קרול חלמה להפוך לאסטרונאוטית ולערוך מסעות לכוכבי לכת אחרים. בצעירותה היא אף תפסה טרמפ לקייפ קנברל כדי לצפות בשיגור שנערך שם. אולם אביה לא האמין בשוויון נשי, ובעקבות קשיים כלכליים שלח רק אחד מהבנים - סטיב - למכללה למרות ציוניה הגבוהים של קרול. קרול סיימה בהצטיינות בתיכון והחלה לעבוד במכירות. בהגיעה לגיל 18 היא הפנתה עורף לאביה והתגייסה לחיל האוויר של ארצות הברית, בכוונתה להפוך לטייסת ולקבל מלגה באמצעות הצבא. מותו של סטיב בזמן פעילות מבצעית משך את קרול חזרה לחיק משפחתה, אך אביה מעולם לא קיבל אותה באמת.
קרול הצטיינה בקרב חבריה לקורס, והיא גויסה למבצעים מיוחדים במודיעין הצבאי. היא אומנה כמרגלת והשלימה בהצלחה מספר רב של משימות, תוך עבודה לצד דמויות כוולברין ובנג'מין גרים נגד איומים כויקטור קריד ונטליה שוסטאקובה (האלמנה השחורה לעתיד). בסופו של דבר, סוכנות נאס"א ביקשה לקבל אותה למשרה פנויה כקצינת אבטחה, וקרול התפטרה מחיל האוויר כשהיא בדרגת קולונל. בנאס"א, קרול הייתה קצינת האבטחה הצעירה ביותר שהצטרפה לסוכנות החלל, ועד מהרה היא נקלעה לסכסוך מתמשך עם אימפריית הקרי החייזרית. במשך זמן זה היא התיידדה עם ד"ר וולטר לאוסון, האלטר אגו של חייל הקרי שידוע בשם מאר-וול, שאויביו אחראים בהמשך לשינוי הצורה שלה. החודשים הבאים התבררו כהרי גורל עבור דמותה, משום שהיא נחטפה בידי הקרי ואולצה לעבור שינוי גנטי בעזרת מכונה.
הקריירה המצליחה של קרול נקטעה באיבה עקב המאורעות הללו וחוסר יכולתה לטפל באיומים על-אנושיים. היא הועברה בתחילה לשיקגו, ולאחר מכן הורדה בדרגה לשומרת אבטחה עד אשר היא התפטרה. היא פצחה בקריירה עצמאית כעורכת מגזינים, אך עקב שינוייה הגנטי סבלה משינוי אישיות ואובדן הכרה, והחלה ללחום בפשע כחיילת הקרי. היא נטלה את שם הקוד גברת מארוול כמחווה למאר-וול. לבסוף, הנזקים במוחה תוקנו בידי רונאן המאשים מגזע הקרי, והיא החלה לבסס את עצמה כגיבורת-על הפועלת בניו יורק לצד גיבורים כקבוצת הדפנדרס ועזרה לקבוצת האוונג'רס להביס את האנדרואיד אולטרון. נוסף על כך היא הופיעה לצד גיבורי-העל ספיידרמן, הדבר ואיירון מן. במשך תקופה זאת, היא גיבורת העל הראשונה שנתקלת במוטאנטית הטרוריסטית מיסטיק, שהורגת את מאהבה של גברת מארוול, מייקל ברנט.